b'\n_START_ARTICLE_\n\xc5\xa0entpeterska voja\xc5\xa1nica, Ljubljana\n_START_PARAGRAPH_\n\xc5\xa0entpeterska voja\xc5\xa1nica (tudi \xc5\xa0empetrska kasarna) je bila voja\xc5\xa1nica v Ljubljani, ki se nahaja na Vrazovem trgu. Ime je dobila po bli\xc5\xbenji cerkvi svetega Petra.\n_START_SECTION_\nZgodovina\n_START_PARAGRAPH_\nZaradi vse ve\xc4\x8djih potreb o nastanitvi vojakov v Ljubljani so mestni veljaki namenili zgradbo starega ku\xc5\xbenega lazareta za novo voja\xc5\xa1nico. Zgradbo so povi\xc5\xa1ali za \xc5\xa1e eno nadstropje ter prizidali \xc5\xa1e nove objekte. Gradnja se je kon\xc4\x8dala leta 1754 in istega leta so se v stavbo naselili grenadirji. Za potrebe hitrej\xc5\xa1e povezave z mestom so leta 1776 pri voja\xc5\xa1nici zgradili \xc5\xa1e leseni Zakasarni\xc5\xa1ki most. V voja\xc5\xa1nici je bil garniziran tudi 17. pehotni polk._NEWLINE_Voja\xc5\xa1nica je delovala vse do konca druge svetovne vojne, ko je bil celoten kompleks predan v zdravni\xc5\xa1ke namene; od leta 1938 je v delu kompleksa deloval Banovinski in\xc5\xa1titut za raziskovanje in zdravljenje novotvorb. Tako so od leta 1945 tu nahaja Medicinska fakulteta v Ljubljani.'